Ariel Winter

Ariel Winter, oik. Ariel Winter Workman, (s. 28. tammikuuta 1998 Los Angeles, Kalifornia, Yhdysvallat) on yhdysvaltalainen televisio- ja elokuvanäyttelijä. Hän on näytellyt muun muassa Alex Dunphyn roolissa komediasarjassa Moderni perhe. Winter on palkittu Moderni perhe -sarjasta neljästi parhaan näyttelijäkokoonpanon SAG-palkinnolla vuosina 2010–2013. Hän on tehnyt myös paljon ääninäyttelijän töitä muun muassa animaatioelokuvissa Herra Peabody & Sherman ja Horton sekä animaatiosarjassa Sofia Ensimmäinen.

 Näyttelijän ura 

Winterin ura alkoi neljävuotiaana Cool Whip-kermavaahtomainoksessa. Seitsemänvuotiaana hän teki ensiesiintymisen televisiossa sarjassa Listen Up!, ja sitä seurasivat vierailut sarjoissa Monk, Freddie, Bones ja Teho-osasto. Winter on antanut äänensä useille animaatiohahmoille eri elokuvissa, kuten Final Fantasy VII: Advent Children, Poutapilviä ja lihapullakuuroja, DC Showcase: Green Arrow ja Herra Peabody & Sherman. Hän on jatkanut ääninäyttelijän työtä myös Disney Channelin ja Nickelodeonin animaatiosarjoissa, kuten Sofia Ensimmäinen, Finias ja Ferb, Madagascarin pingviinit ja Jake ja Mikä-Mikä-Maan merirosvot.

Lisäksi Winter on näytellyt sivurooleja elokuvissa, kuten Kiss Kiss Bang Bang, Speed Racer, Duress, Life Is Hot in Cracktown, Killers ja Opposite Day.

Vuonna 2009 Winter valittiin Alex Dunphyn rooliin ABC:n Moderni perhe -komediasarjaan, josta hän on saanut useita SAG-palkintoja osana näyttelijäkokoonpanoa.

 Yksityiselämä 
Winterin vanhemmat ovat Chrisoula Batistas ja Glenn Workman. Hänellä on isosisko Shanelle Workman ja isoveli Jimmy Workman, jotka ovat myös näytelleet. Hänen äitinsä on kreikkalainen ja isä englantilaista ja saksalaista sukujuurta. Winter on kertonut, että hänen siskonsa ja veljensä osaavat kreikkaa sujuvasti, mutta hän itse ainoastaan muutaman peruslauseen. Hän on kertonut, että hänen kreikkalainen suosikkilaulajansa on Sakis Rouvas, jonka kanssa hän työskenteli yhdeksänvuotiaana.

Winterin oli 14-vuotias, kun hänen äidiltään poistettiin huoltajuus, silä lastensuojeluviranomaiset olivat tutkineet syytöksiä näännyttämisestä sekä henkisestä ja fyysisestä pahoinpitelystä. Arielin 19 vuotta vanhemmasta Shanelle-siskosta tuli hänen väliaikainen huoltajansa lokakuussa 2012. Oikeuden päätöksellä 5. toukuuta 2014 huoltajuus siirrettiin pysyvästi Shanellelle. Winter ilmoitti 15. toukokuuta 2015  Twitterin kautta, että hänet on virallisesti vapautettu huoltajuuden alaisuudesta.

ABC:n haastattelussa maaliskuussa 2016 Winter kertoi, ettei hänellä ole ollut kunnollista suhdetta äitiinsä enää kolmeen ja puoleen vuoteen. Hän kertoi haastattelussa myös, että hänen äitinsä levittelee yksityisiä juttuja eri medioihin.

Winter pienensi rintojaan 17-vuotiaana kesäkuussa 2015 vedoten terveydellisiin syihin.

Huhtikuussa 2016 Winter hyväksyttiin opiskelemaan Kalifornian yliopistoon (UCLA). Hänen oli tarkoitus aloittaa opinnot syyslukukaudella 2016, mutta 12. syyskuuta hän ilmoitti aloittavansa vasta syyslukukaudella 2017. Päätöksestään mennä yliopistoon hän kertoi: Ihmisellä pitää olla muutakin tekemistä. Olen aina ollut kiinostunut lakialasta, joten juuri sitä varmasti tekisin ja opiskelisin mielelläni. Vuonna 2018 Winter otti määrittelemättömän tauon koulustaan, jotta voisi keskittyä töihin. Winter erosi poikaystävästään Laurent Gaudettesta vuonna 2016.

Winter kuuluu Kreikan ortodoksinen kirkkoon.

 Filmografia 
Elokuvat Vuosi Suomenkielinen nimi Alkuperäinen nimi Rooli 2005 Kiss Kiss, Bang Bang Kiss Kiss Bang Bang Harmony Faith Lane nuorena2006 Bambi 2 Bambi II Thumperin sisko (ääni) Utelias Vili Curious George lapsi (ääni) Ice Age 2 Ice Age: The Meltdown useita äänirooleja Grilled – lihakauppiaat liemessä Grilled Dolly 2008 One Missed Call – Puhelu kuolemalta One Missed Call Ellie Layton Horton Horton Hears a Who! useita äänirooleja Speed Racer Speed Racer Trixie Shimura nuorena 2009 Final Fantasy VII: Advent Children Final Fantasy VII: Advent Children Marlene Wallace (ääni) Life Is Hot in Cracktown Life Is Hot in Cracktown Suzie Duress Duress Sarah Barnett Opposite Day Opposite Day Carla Benson Poutapilviä ja lihapullakuuroja Cloudy with a Chance of Meatballs useita äänirooleja Afro Samurai: Resurrection Afro Samurai: Resurrection Sio nuorena (ääni) 2010 Killers Killers Sadie DC Showcase: Green Arrow DC Showcase: Green Arrow Prinsessa Perdita (ääni) 2011 The Chaperone The Chaperone Sally Phineas and Ferb the Movie: Across the 2nd Dimension Phineas and Ferb the Movie: Across the 2nd Dimension useita äänirooleja Fred 2: Night of the Living Fred Fred 2: Night of the Living Fred Talia Dawg 2012 Excision – Viiltävä nuoruus Excision Grace ParaNorman ParaNorman Blithe Hollow Kid (ääni) Batman: The Dark Knight Returns Batman: The Dark Knight Returns – Part 1 Carrie Kelley / Robin (ääni) Sofia the First: Once Upon a Princess Sofia the First: Once Upon a Princess Sofia (ääni) 2013 Batman: The Dark Knight Returns Batman: The Dark Knight Returns – Part 2 Carrie Kelley / Robin (ääni) Scooby-Doo! Stage Fright Scooby-Doo! Stage Fright Chrissy Damon (ääni) Sofia the First: The Floating Palace Sofia the First: The Floating Palace Sofia (ääni) Tad, the Lost Explorer Las Aventuras de Tadeo Jones Sara Lavrof (ääni) 2014 Herra Peabody & Sherman Mr. Peabody & Sherman Penny Peterson (ääni) 2015 Safelight Safelight Kate 2016 Elena and the Secret of Avalor Elena and the Secret of Avalorn Sofia (ääni) 2017 Smurffit: Kadonnut kylä Smurfs: The Lost Village SmurffiLilja (ääni)
Televisiosarjat Vuosi Suomenkielinen nimi Alkuperäinen nimi Rooli Jaksot 2005 Listen Up! Listen Up! pikkutyttö ”Last Vegas” Tickle U Tickle U Pipoca  Freddie Freddie Hobo ”Halloween” 2006 Monk Monk Donna Cain ”Mr. Monk and the Astronaut” So Notorious So NoTORIous Tori nuorena 5 jaksoa Jericho Jericho Julie pilottijakso Bones Bones Liza ”The Girl with the Curl” Muodon vuoksi Nip/Tuck lapsi ”Reefer” 2007 Yli synkän virran Crossing Jordan Gwen ”Faith” Shorty McShorts' Shorts Shorty McShorts' Shorts Taffy (ääni) ”Flip-Flopped” Criminal Minds – FBI-tutkijat Criminal Minds Katie ”Seven Seconds” 2007–15 Finias ja Ferb Phineas and Ferb Gretchen / useita hahmoja äänirooli  2008 Aavekuiskaaja Ghost Whisperer Natalie ”Imaginary Friends and Enemies” 2009 Teho-osasto ER Lucy Moore 5 jaksoa Madagascarin pingviinit The Penguins of Madagascar pikkutyttö (ääni) ”What Goes Around / ”Mask of the Raccoon” 2009–2020 Moderni perhe Modern Family Alex Dunphy päärooli 2011 Jake ja Mikä-Mikä-Maan merirosvot Jake and the Never Land Pirates merenneito Marina (ääni) 15 jaksoa The Haunting Hour: The SeriesR. L. Stine's The Haunting Hour: The Series Jenny ”Fear Never Knocks” 2012 The Haunting Hour: The Series Gracie ”Headshot” Winx-klubi Winx Club Macy (ääni) ”The Lilo” 2013– Sofia Ensimmäinen Sofia the First Sofia (ääni) 41 jaksoa 2016 Milo Murphy's Law Milo Murphy's Law Jackie (ääni) ”The Wilder West”
Videopelit Vuosi Nimi Rooli 2010 Kingdom Hearts: Birth by Sleep nuori Kairi 2012 Final Fantasy XIII-2 Moglin Guild Wars 2 Cassie 2014 Kingdom Hearts HD 2.5 Remix nuori Kairi 2015 Final Fantasy Type-0 HD Moglin 2022 The Quarry Abigail "Abi" Blyg

 Lähteet 

 Aiheesta muualla 



 Ariel Winter Instagram.comissa 


Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset ääninäyttelijät
Luokka:SAG-palkinnon saajat
Luokka:Vuonna 1998 syntyneet
Luokka:Elävät henkilöt
Luokka:Seulonnan keskeiset artikkelit